CELEX: 62019TA0107
Language: hu
Date: 2020-11-25 00:00:00
Title: T-107/19. sz. ügy: A Törvényszék 2020. november 25-i ítélete – ACRE kontra Parlament („Intézményi jog – Európai Parlament – Valamely politikai párt egyes kiadásait a 2017. évi támogatás címén nem támogathatónak nyilvánító határozat – 2004/2003/EK rendelet – Nemzeti politikai párt finanszírozásának tilalma – Nemzeti politikai pártnak nyújtott hozzájárulás vagy adomány – A megfelelő ügyintézés elve – Jogbiztonság – Egyenlő bánásmód – Valamely politikai pártnak a 2019. évre vonatkozóan hozzájárulást biztosító határozat, amely a hozzájárulás maximális összege 100 %-ának előfinanszírozását bizonyos előzetes visszatérítésektől teszi függővé – 1141/2014/EU, Euratom rendelet – Védelemhez való jog”)

2021.1.25.   
            
            
               HU
            
            
               Az Európai Unió Hivatalos Lapja
            
            
               C 28/36
            
         
      A Törvényszék 2020. november 25-i ítélete – ACRE kontra Parlament
      (T-107/19. sz. ügy) (1)
      
      („Intézményi jog - Európai Parlament - Valamely politikai párt egyes kiadásait a 2017. évi támogatás címén nem támogathatónak nyilvánító határozat - 2004/2003/EK rendelet - Nemzeti politikai párt finanszírozásának tilalma - Nemzeti politikai pártnak nyújtott hozzájárulás vagy adomány - A megfelelő ügyintézés elve - Jogbiztonság - Egyenlő bánásmód - Valamely politikai pártnak a 2019. évre vonatkozóan hozzájárulást biztosító határozat, amely a hozzájárulás maximális összege 100 %-ának előfinanszírozását bizonyos előzetes visszatérítésektől teszi függővé - 1141/2014/EU, Euratom rendelet - Védelemhez való jog”)
      (2021/C 28/56)
      Az eljárás nyelve: angol
      
         Felek
      
      
         Felperes: Alliance of Conservatives and Reformists in Europe (ACRE) (Brüsszel, Belgium) (képviselő: E. Plasschaert és E. Montens ügyvédek)
      
         Alperes: Európai Parlament (képviselők: C. Burgos és S. Alves meghatalmazottak)
      
         Az alperest támogató beavatkozó: Az európai politikai pártokkal és európai politikai alapítványokkal foglalkozó hatóság (képviselők: M. Adam és A. Cilea meghatalmazottak)
      
         Az ügy tárgya
      
      Az EUMSZ 263. cikken alapuló, egyrészt a Parlament 2018. december 10-i azon határozatának részleges megsemmisítése iránti kérelem, amely megállapította, hogy bizonyos kiadások nem támogathatók a 2017. évi támogatás címén, és elrendelte egy adomány visszatérítését, másrészt pedig a felperessel 2019. január 14-én közölt FINS-2019–5 parlamenti határozat megsemmisítése iránti kérelem – amely határozat a 2019. évre vonatkozóan a felperesnek nyújtott hozzájárulásról szól –, amennyiben e határozat a hozzájárulás maximális összege 100 %-ának megfelelő előfinanszírozást bizonyos előzetes visszatérítésektől teszi függővé.
      
         Az ítélet rendelkező része
      
      
                  1)
               
               
                  A Törvényszék megsemmisíti a Parlament 2018. december 10-i határozatát, amely a 2017. évi támogatás címén nem támogathatónak nyilvánított bizonyos kiadásokat, és elrendelte egy adomány visszatérítését, amennyiben az a 2017. július 13. és 15. között Kampalában (Uganda) tartott konferenciával kapcsolatos kiadásokat, azaz 91 546,58 eurót, nem támogatható kiadásnak minősíti át.
               
            
                  2)
               
               
                  A Törvényszék megsemmisíti az Alliance of Conservatives and Reformists in Europe (ACRE) részére a 2019. évre nyújtandó hozzájárulásról szóló, 2019. január 14-i FINS-2019–5 parlamenti határozatot, amennyiben annak I.5.1. cikke a hozzájárulás maximális összege 100 %-ának megfelelő előfinanszírozás kifizetését bizonyos előzetes visszatérítésektől teszi függővé.
               
            
                  3)
               
               
                  A Bíróság a fellebbezést ezt meghaladó részében elutasítja.
               
            
                  4)
               
               
                  Az Európai Parlament maga viseli saját költségeit, valamint az ACRE részéről felmerült költségek egyharmadát. Az ACRE maga viseli saját költségeinek kétharmadát.
               
            
                  5)
               
               
                  Az Európai politikai pártokkal és európai politikai alapítványokkal foglalkozó hatóság maga viseli saját költségeit.
               
            
         (1)  HL C 139., 2019.4.15.